københavns byret
udskrift af dombogen
                                                      adv. dc 0100-73251-00443-17
dom
afsagt den 8. juni 2018 i sag
ss 3-10348/2018
anklagemyndigheden
mod
t1 cpr-nummer …93-…
…
t2 cpr-nummer …95-…
…
2720 vanløse
sagens baggrund og parternes påstande
der har medvirket domsmænd ved behandlingen af denne sag.
anklageskrift er modtaget den 2. maj 2018. t1 og
t2 er tiltalt for
legemsangreb af særlig rå, brutal eller farlig karakter efter straffelovens §
245, stk. 1,
ved den 13. oktober 2017 ca. kl. 06.20 i 7-eleven på v….gade i
københavn, i forening og efter forudgående aftale eller fælles forståelse, at
have tildelt f ikke under 10 knytnæveslag i hovedet, samt at have slået f i
hovedet med en glasflaske, hvorved flasken blev knust.
anklagemyndigheden har nedlagt påstand om fængselsstraf.
anklagemyndigheden har endvidere nedlagt påstand om, at t1 i medfør af
udlændingelovens § 49, stk. 1, jf. § 23, nr. 1, jf. § 22, nr. 6, jf. § 32, stk. 1, jf.
stk. 3, udvises med indrejseforbud i 6 år.
anklagemyndigheden har endvidere nedlagt påstand om, at t2 i medfør af
udlændingelovens § 49, stk. 1, jf. § 24, nr. 2, jf. § 32, stk. 1, jf. stk. 3,
udvises med indrejseforbud i 6 år.
                                                                                 std 75327
                                                                                     side 2
de tiltalte har nedlagt påstand om frifindelse, subsidiært om rettens mildeste
dom.
de tiltalte har påstået frifindelse for udvisningspåstanden.
f har påstået, at de tiltalte skal betale 1.365 kr. i erstatning. beløbet er
opgjort således:
svie- og smertegodtgørelse                                                1.365 kr.
i alt                                                                     1.365 kr.
de tiltalte har bestridt erstatningspligten og godkendt erstatningskravets
størrelse.
forklaringer
der er afgivet forklaring af de tiltalte og vidnerne f, b og a. endvidere var
t2s forklaring fra grundlovsforhøret den 28. marts 2018 været
dokumenteret.
tiltalte t2 har til retsbogen fra grundlovsforhøret den 28. marts 2018
afgivet følgende forklaring:
"...
anholdte forklarede, at han den 13. oktober 2017 var i byen med sin
storebror t1. de var begge fulde. på et tidspunkt var de ved 7-eleven på
vesterbrogade. anholdte gik ind i butikken med sin bror. f kom også ind i
butikken. f talte først til anholdte. han var en smule næsvis og aggressiv i
sin fremtoning. det provokerede anholdte til at gøre noget. det var som om,
f ville til at slå anholdte. anholdte slog derpå f i ansigtet med knyttet hånd.
f ville slå igen, da anholdtes bror blandede sig. herefter ville f slå
anholdtes bror. anholdte slog efterfølgende f et par gange mere. han
prøvede derefter at komme ud af det. broderen slog f. det var i ansigtet og
måske også på kroppen. det var med knytnæver. f slog vist også broderen.
f slog broderen i ansigtet og på siden. f bed også broderen. anholdte
forsøgte at gå imellem dem for få dem væk fra hinanden. det var efter, at
broderen havde slået f med flaske. f blev ramt et sted i hovedet. anholdte
tror, at flasken gik i stykker. det var, da de var på gulvet, og anholdte så,
hvor alvorligt det var, at han prøvede at få dem fra hinanden. det lykkedes
at få dem fra hinanden.
anholdte er britisk statsborger. han har været i danmark i omkring 3 år.
han er tilmeldt adressen … 53, 1, men fraflyttede derfra for ca. 4-5 måneder
siden. han har siden fortsat været i danmark, hvor han har boet sammen
med sin kæreste på … 2, 2. sal, nr. 110. han ved ikke, hvorfor han ikke er
tilmeldt det nye sted. de har været kærester siden september 2017. anholdte
kan blive boende hos kæresten. sidste gang, han var i england, var omkring
juletid. før dette, var det forrige jul, han var i england. hans bror opholder
sig fortsat i danmark et eller andet sted på vesterbro, men anholdte ved ikke
hvor. han har for nylig fået en kæreste og er flyttet ind hos hende. anholdte
snakker ikke med broderen mere.
udspurgt af forsvareren forklarede anholdte, at han ikke havde set f, før de
mødtes i 7-eleven. de havde kun været i butikken i omkring 1-2 minutter,
                                                                                  side 3
før det skete. f provokerede anholdte og kaldte ham grimme ting som
"fisse". f sagde også til ham, at han lignede en fra "oasis". han tror, at f
også var fuld. anholdte havde ikke gjort noget, der kunne irritere f.
anholdte dyrker ikke nogen form for kampsport. han er iphone udvikler og
derudover musiker i sin fritid. han mødte sidst sin bror for en måned siden.
sidste kontakt var for en halv uges tid siden over facebook. han tror ikke, at
broderen vil møde op frivilligt.
..."
tiltalte t2 har til retsbogen afgivet følgende forklaring:
"...
t2 forklarede supplerende, at han kan huske, at han var på vej ind i 7-eleven
med sin bror t1. de skulle købe noget mad, chiquitos, hvilket f spurgte,
hvorfor de bestilte. f var aggressiv. tiltalte undskyldte på vegne af f
overfor personalet i 7-eleven. tiltalte følte sig truet af f og måtte slå ham
for at afværge. f var meget fuld og var ude på at "starte problemer". fs
kropssprog, tone og stemmeleje var truende. det var tiltalte, der slog først.
det gjorde han, fordi f ville slås, hvilket han kunne se, idet f svajede,
havde knyttede næver og lignede én, der ville slås. f havde vist en flaske i
hånden. han slog f to gange i alt. han lå ikke nede på gulvet på noget
tidspunkt, men det gjorde t1. han så ikke, hvor mange gange t1 slog f,
men han så ham slå ham med en flaske. t1 og f lå på gulvet og brødes.
han så dem slå hinanden, men han var på vej ud af butikken. da han kom
ind igen, hørte han en flaske knuse. foreholdt at han under
grundlovsforhøret har forklaret, at han så flasken blive knust, forklarede
tiltalte, at han har tænkt meget over det siden den nat, og han er sikker på, at
han ikke så flasken blive knust. han har aldrig været i et slagsmål før. efter
at han havde slået f første gange, blev f meget aggressiv. han så ikke f
bløde. da han slog f, rykkede hans krop sig lidt tilbage, men svajede så
frem igen, og han mener, at fs næver stadig var knyttede.
han følte sig meget truet af f, hvorfor han blev nødt til at reagere. han var
fanget med f i et "lukket rum". han og hans bror var glade og skulle bare
købe noget mad, inden de skulle hjem. han har aldrig set f før. da t1 kom
op at slås med f, prøvede tiltalte at holde f, så han ikke kun slå t1. t1
blandede sig, da f havde slået tiltalte. f bed i t1s tommelfinger, da de lå
på gulvet.
...
tiltalte udpegede sig selv, t1 og f på videoerne og forklarede, at som det
kan ses på videoen, blev han holdt tilbage af en person. han prøvede at
skille t1s og fs hænder fra hinanden, og han havde derfor sin fod på fs
ryg, men det var ikke for at holde ham nede. det var, da han forsøgte at
skille dem ad, at han så, at f bed i t1s tommelfinger. f tog en glasflaske
og kastede efter tiltalte.
..."
tiltalte t1 har til retsbogen afgivet følgende forklaring:
"...
                                                                                   side 4
tiltalte t1 forklarede, at f var meget aggressiv, hvorimod han selv og t2
var glade og skulle købe noget mad. hele fs kropssprog var aggressivt. f
rørte ikke ved tiltalte eller t2 og sagde ikke, at han ville slås. da tiltalte
skulle betale for maden, var f helt oppe i ansigtet på ham. han så, at f
havde knyttede næver, inden t2 slog ham. efter det første slag forsøgte
tiltalte at holde f væk, men da han gik frem mod tiltalte, slog han ham med
den flaske han havde i hånden, hvorefter tiltalte forsøgte at komme ud af
butikken. f fulgte dog efter ham og tog fat i ham. de to faldt ned på gulvet,
og tiltalte forsøgte at få f væk, men f bed i tiltaltes tommelfinger. han var
bange for, at hans tommelfinger ville blive bidt af, hvorfor han slog f
mange gange i ansigtet for at få ham til at slippe ham fri. han kan ikke
huske, hvor mange gange han slog f. f holdt også fast i tiltaltes tøj. f
havde stadig fat i tiltaltes tøj og bed stadig i hans tommelfinger, da de rejste
sig kortvarigt op, som det ses på videoen.
inden t2 slog ham, havde f
sagt, at han enten kunne slås mod dem begge på en gang eller en af gangen.
det sagde han, da tiltalte var ved at betale.
da han slog f med flasken, havde han sin tommelfinger imellem, så den
blev skåret op. han holdt normalt på flasken, altså sådan som man ville
holde, når man skulle drikke af den. det var den samme flaske, han havde
haft med ind i butikken. han slog med flasken som en panikreaktion.
flasken knuste. det meste af blodet på ham var fra hans egen hånd.
 f svingede sin pose, som der vist var øl i. f tog også en flaske, vist nok en
plastikflaske, som han kastede efter tiltalte, der blev ramt i hovedet.
han har været ambulancebehandler og ved derfor, hvordan man behandler et
sår, hvorfor han behandlede sin hånd. han har ikke mærker efter biddet
længere.
..."
vidnet f har til retsbogen afgivet følgende forklaring:
"...
vidnet forklarede, at han var i 7-eleven. han stod ved kassen. de to tiltalte
kom ind i butikken, og han begyndte at tale med ham, der senere angreb
ham først, på engelsk. han kan ikke huske, hvad de talte om. han kan ikke
huske, hvem der henvendte sig til hvem først. i starten var det stille og
roligt, men det eskalerede. han kan dog ikke huske hvorfor. han havde
drukket et par øl og var i fint humør. han skulle købe nogle ting, inden han
skulle hjem. han mener ikke, at han var provokerende, men selv hvis han
var det, berettiger det ikke de tiltaltes opførsel. han sagde til dem, at det var
uretfærdigt, at de var 4-5 personer, der overfaldt 1, og at de derfor måtte
komme en af gangen. han kan ikke huske, hvornår i forløbet han sagde det.
han blev slået i ansigtet. han kan ikke huske, om det var med knyttet hånd,
men det mener han, at det må have været. han kan ikke huske, hvad der
blev sagt, inden han blev slået. da han blev slået lukkede han øjnene og
holdt dem lukket under episoden. da han åbnede dem igen, så han
glasskårene på gulvet. da han lå på gulvet, lå han i forsvarsposition.
efterfølgende havde han ondt i ansigtet og ryggen. han vil tro, at han slog
                                                                                  side 5
igen i selvforsvar. han kan ikke huske, at han skulle have bidt en af de
tiltalte, men tænker, at han godt kunne have gjort det i selvforsvar. han kan
ikke huske, om han slog med den pose, han havde i hånden. han mener, at
han havde nogle øl og noget mad i posen. han sagde flere gange, at de
tiltalte skulle stoppe. han følte sig låst fast, og det var umuligt for ham at
komme ud af butikken. han har ingen ide om, hvor mange der angreb ham,
da han som sagt lukkede øjnene efter det første slag. han mener, at det var
4-5 personer, der angreb ham. han kan ikke huske, om han kastede med
noget. han har svært ved at svare på, hvor længe der gik fra det første slag
og til han blev slået med flasken. han mener ikke, at han løb efter de tiltalte.
det var en ansat fra 7-eleven, der hjalp ham på benene og ud i ambulancen.
det er muligt, at han har bidraget til situationen, men det berettiger ikke de
tiltaltes opførsel. han var vred efterfølgende, da han følte sig uretfærdigt
behandlet. han har forsøgt at lægge episoden bag sig.
foreholdt at det af afhøringsrapport af 13. oktober 2017, den digitale sags s.
30, fremgår, at han skulle have forklaret til politiet "afhørte syntes, at
gerningsmændende havde været konfliksøgende. afhørte forklarede, at
gerningsmændende havde sagt til ham, at han skulle holde sin kæft eller han
fik tæsk. afhørte havde efterfølgende sagt, at de kunne slås en mod en."
forklarede vidnet, at det godt kan passe, at han har forklaret sådan, dog ikke
"afhørte forklarede, at gerningsmændende havde sagt til ham, at han skulle
holde sin kæft eller han fik tæsk.".
foreholdt at det fremgår af politiattesten, den digitale sags s. 33, at han var
blevet slået med "flasker" i ansigtet, forklarede vidnet, at han ikke kan
huske, om han blev ramt af én eller flere flasker, men at det er korrekt, at
han sagde "flasker" på skadestuen, fordi han havde set så mange glasskår på
gulvet. han har fået et ar på næsen. vidnet havde ikke lyst til at se
fotomappen i sagen.
han er 38 år og har aldrig været i retten før. han har en ren straffeattest og
har aldrig før været oppe at slås. han dyrker ikke kampsport eller nogen
anden form for sport. han spiller musik. han har boet og arbejdet i
danmark i to år, som telekommunikationsingeniør hos tdc. han arbejder i
12 timers vagter. han kunne ikke arbejde i en uge efter overfaldet. han
arbejder normalt to dage i træk, hvorefter han har fri og så arbejder tre dage
i træk. han kunne ikke arbejde to første dage efter overfaldet, da han ikke
kunne rejse sig fra sengen, og hans manager sagde, at han ikke måtte
arbejde før den 20.
oktober 2017. han gik ikke til egen læge.
..."
vidnet b har til retsbogen afgivet følgende forklaring:
"...
vidnet forklarede, at han havde mødt de to tiltalte på cafe ..., hvor han er
bartender. en stamgæst havde taget de to tiltalte med. de blev siddende efter
lukketid og gik, da rengøringspersonalet kom. han skulle hjem, og de to
ville videre til den bar, hvor stamgæsten var gået hen. de fulgtes til 7eleven,
og der var god stemning. han stod udenfor, men gik ind da de to tiltalte og
f var oppe at skændes. han kunne ikke høre, hvad der blev sagt, men kunne
                                                                                  side 6
se på de tres kropssprog, at de var oppe at skændes. den ansatte fra 7-eleven
sagde, at de var fulde og skændtes. vidnet sagde, at de skulle holde op, og
de to tiltalte sagde okay. han vendte sig om for at gå ud af butikken, men da
han vendte sig igen, var de i fuld gang. 7-eleven-manden sagde, at det var
f, der var den forurettede. vidnet så ikke det første angreb, men han så de to
tiltalte bruge knytnæver mod en, og at f blev slået i ansigtet, både da han
stod op og da han lå ned - det var ekstremt voldsomt. f var også aggressiv
og slog også. f fik smadret en flaske i ansigtet. det var vist nok, da han lå
ned. han sagde flere gange, at de skulle stoppe. han mener, at han så
tumulten på gulvet, og at han tog fat i en af de tiltalte og sagde, at de skulle
stoppe det. efter det med flasken løb de to tiltalte, og han ringede efter en
ambulance.
forholdet at det af afhøringsrapport af 13. oktober 2017, den digitale sags s.
23, sidste afsnit, fremgår, at han skulle have forklaret "da afhørte stod
udenfor så han lige pludselig, at a og b slog på forurettede. afhørte
uddybede, at det så ud som om, at a slog ud efter forurettede som den
første, hvorefter b overtog og slog voldsomt mod forurettede. afhørte
tilføjede, at det klart var b, der var gik mest til den i voldshandlingen.",
forklarede vidnet, at han ikke lige kan huske, hvem af de tiltalte, der var a
og hvem der var b, men at det er korrekt, at de sloges både to mod en og en
mod en. han mener, at det var t1, han bad stoppe det. han mener ikke, at
der var andre, der blandede sig i slagsmålet.
efter de to tiltalte havde forladt butikken, troede f, at vidnet og 7-eleven-
manden også havde været med i slagsmålet og kastede derfor en
plastikflaske efter dem. der var tale om et slagsmål, men de to tiltalte slog
på f, da han lå ned og med en flaske, så det var ikke en lige kamp.
forholdet at det af afhøringsrapport af 13. oktober 2017, den digitale sags s.
23, 6. og 7. afsnit, fremgår, at han skulle have forklaret "afhørte forklarede,
at forurettede var inde på 7-eleven, idet de ankom i butikken. ifølge afhørte
snakkede forurettede med a og b. forurettede virkede provokerende over
for de to, hvorfor der opstod en diskussion.
afhørte gik herefter ind i butikken og forsøgte at stoppe denne diskussion,
men det lykkedes ikke rigtig for ham. afhørte gik herefter udenfor igen.",
forklarede vidnet, at det var 7-eleven-manden, der havde fortalt vidnet, at f
havde været provokerende, da de to talte sammen, inden f blev slået første
gang.
han ved ikke, om f gik frem mod de to tiltalte, da han havde ryggen til
under en del af episoden og derfor gik glip af brudstykker.
forholdet at det af afhøringsrapport af 13. oktober 2017, den digitale sags s.
24, 2. og 3. afsnit, fremgår, at han skulle have forklaret "på et tidspunkt
forsøgte a og b at bevæge sig væk fra forurettede, hvorefter afhørte så, at
forurettede kastede en flaske eller lignende mod b.
afhørte forklarede, at b efterfølgende gik mod forurettede igen, hvorefter
forurettede blev slået en del gange af b med knytnæve. afhørte kunne ikke
                                                                                         side 7
sige, hvor mange slag b uddelte.", forklarede vidnet, at han ikke kan huske
den del af episoden, men at det sagtens kan passe.
..."
vidnet a har til retsbogen afgivet følgende forklaring:
"...
vidnet forklarede, at han var på arbejde i 7-eleven og havde været det siden
kl. 22.00. han stod ved kassen. det var først f, der kom ind i butikken, og
derefter de to tiltalte. de stod alle tre ved kassen. f snakkede meget og var
fuld, men han var venlig. de talte alle 4 sammen på engelsk, men han kan
ikke huske, hvad de talte om. han er god til engelsk. der var en fin
stemning. en af de tiltalte blev sur, fordi f talte for meget. f sagde ikke
noget grimt og var rolig. f var ikke aggressiv. f blev overrasket, da han blev
slået første gang. han blev slået i ansigtet. han kan ikke huske, om f gjorde
noget, inden det første slag. de to tiltalte overfaldt derefter f med en flaske.
han prøvede at hjælpe f. både han og f sagde, at de to tiltalte skulle stoppe.
f forsvarede sig selv og slog med en flaske mod de to tiltalte. f forsvarede
sig også, da han og de tiltalte på lå gulvet. det var først, da en anden kunde
sagde, at han havde ringet til politiet, at de to tiltalte løb ud af butikken.
f afbrød de to tiltalte, da de ville bestille. personligt kan han ikke lide at
blive afbrudt, men f var venlig.
forholdet at det af afhøringsrapport af 14. oktober 2017, den digitale sags s.
35, 1. afsnit, fremgår, at han skulle have forklaret "afhørte forklarede, at
havde talt med forurettede inden gerningsmændene ankom til butikken. han
forklarede, at forurettede havde været provokerende ved kontant at afbryde
gerningsmændenes bestilling.", forklarede vidnet, at det kun var de sidste to
minutter af samtalen, at f havde været provokerende. han kan ikke huske,
at f skulle have sagt "fisse" eller noget om "oasis" til de to tiltalte.
..."
oplysningerne i sagen
der er dokumenteret politiattest af 9. februar 2018 fra fs henvendelse på
skadestuen den 13. november 2017, hvoraf blandt andet fremgår:
"...
det objektive fund:
svarende til næseryg fandt man en ca. - 0,3 x 0,5cm lang u-formet flænge. desuden flere
overfladiske småskrammer på ansigt, pande og næseryg.
..."
personlige oplysninger
tiltalte t1 har om sine personlige forhold forklaret, at han har boet i
danmark i 7 år. han flyttede hertil som 17-årig med en kæreste. han
arbejdede som bartender, men lever nu af at være musiker. han er forlovet
og bor sammen med sin forlovede. de har planlagt deres bryllup. han og t2
har en bror, der også bor i danmark. de er i alt 13 søskende.
                                                                                       side 8
der er dokumenteret udtalelse af 23. maj 2018 fra udlændingestyrelsen,
hvoraf fremgår blandt andet:
"...
på baggrund af anklagemyndighedens oplysninger om kriminalitetens karakter, og om at
den pågældende forventes idømt en frihedsstraf af omkring 4 måneders varighed
sammenholdt med de i udlændingelovens § 26, stk. 2 nævnte hensyn, kan
udlændingestyrelsen tiltræde, at anklagemyndigheden nedlægger påstand om udvisning.
efter udlændingestyrelsens vurdering bør påstanden om udvisning nedlægges i medfør af
udlændingelovens § 23, nr. 1, jf. § 22, nr. 6.
..."
tiltalte er af betydning for sagen ikke tidligere straffet.
tiltalte t2 har om sine personlige forhold forklaret, at han kom til danmark,
da han havde lyst til at prøve noget nyt, og fordi hans bror boede her. de to
brødre er meget tætte. han arbejder i et firma, der udvikler apps. han bor
sammen med sin kærste.
der er dokumenteret erklæring af 23. maj 2018 fra udlændingestyrelsen,
hvoraf blandt andet fremgår:
"...
på baggrund af anklagemyndighedens oplysninger om kriminalitetens karakter, og om at
den pågældende forventes idømt en frihedsstraf af omkring 4 måneders varighed
sammenholdt med de i udlændingelovens § 26, stk. 2 nævnte hensyn, kan
udlændingestyrelsen tiltræde, at anklagemyndigheden nedlægger påstand om udvisning.
efter udlændingestyrelsens vurdering bør påstanden om udvisning nedlægges i medfør af
udlændingelovens § 24, nr. 1, jf. § 22, nr. 6 eller § 24, nr. 2.
..."
tiltalte er ikke tidligere straffet.
tiltalte har været frihedsberøvet fra den 28. marts 2018 til den 17. april
2018.
rettens begrundelse og afgørelse
efter vidneforklaringerne og videomaterialet er det bevist, at de tiltalte er
skyldige i overensstemmelse med tiltalen, herunder at legemsangrebet var af
særlig rå, brutal og farlig karakter, og at det skete i forening.
de tiltalte handlede ikke i nødværge, idet legemsangrebet ikke var
nødvendigt for at modstå eller afværge et påbegyndt eller overhængende
uretmæssigt angreb, da det kan lægges til grund, at forurettede ikke havde
påbegyndt et angreb eller taget tiltag til at angribe dem. eftersom det var t2,
der slog først, og henset til karakteren af det legemsangreb han og t1
udsatte forurettede for, sammenholdt med det angreb som forurettede
svarede igen med, kan det ikke lægges til grund, at der var tale om et
slagsmål.
straffen fastsættes for tiltalte t1 til fængsel i 3 måneder, jf. straffelovens §
245, stk. 1.
                                                                                  side 9
retten har ved strafudmålingen lagt vægt på den alvorlige karakter af
legemsangrebet, og at det skete i forening.
da udvisning ikke med sikkerhed vil være i strid med danmarks
internationale forpligtelser, tager retten i medfør af de påberåbte
bestemmelser påstanden om udvisning til følge som nedenfor bestemt, jf.
udlændingelovens § 22, stk. 6.
straffen fastsættes for tiltalte t2 til fængsel i 3 måneder, jf. straffelovens §
245, stk. 1.
retten har ved strafudmålingen lagt vægt på den alvorlige karakter af
legemsangrebet, og at det skete i forening.
da udvisning ikke vil være i strid med danmarks internationale
forpligtelser, tager retten i medfør af de påberåbte bestemmelser påstanden
om udvisning til følge som nedenfor bestemt, jf. udlændingelovens § 24,
stk. 2.
den nedlagte erstatningspåstand tages til følge som nedenfor bestemt.
thi kendes for ret:
tiltalte t1 straffes med fængsel i 3 måneder.
tiltalte udvises af danmark. tiltalte pålægges indrejseforbud i 6 år.
tiltalte t2 straffes med fængsel i 3 måneder.
tiltalte udvises af danmark. tiltalte pålægges indrejseforbud i 6 år.
de tiltalte skal in solidum betale sagens omkostninger, dog skal de hver især
alene afholde salær til forsvarer.
tiltalte t1 skal betale 10.310 kr. med tillæg af moms i salær til forsvareren,
advokat mie sønder koch. et tidligere udlagt salær på 6.960 kr. med tillæg
af moms til den tidligere beskikkede forsvarer, advokat jesper storm
thygesen, udredes endeligt af tiltalte.
tiltalte t2 skal betale 20.010 kr. med tillæg af moms i salær til forsvareren,
advokat michael sahl nielsen.
de tiltalte skal endvidere in solidum inden 14 dage til f, … 8, st. th., 1816
frederiksberg c betale 1.365 kr. med tillæg af procesrente fra den 8. juni
2018 til betaling sker.
